25/05/2017 | Administración LocalMunicipal
Vilarmaior
Convocatoria de selección de persoal técnico en animación sociocultural mediante concurso oposición

Por Decreto da Alcaldía do 22 de maio de 2017, aprobáronse a convocatoria e as bases para a contratación de persoal técnico en animación sociocultural (unha praza), en réxime laboral temporal, mediante concurso-oposición, que a continuación se transcriben. Vilarmaior, 22 de maio de 2017 O ALCALDE Carlos Vázquez Quintián Estas bases teñen por obxecto a contratación laboral temporal (unha praza) de persoal técnico en animación sociocultural, mediante concurso-oposición, para a área municipal de cultura do Concello de Vilarmaior, vinculada á subvención concedida pola Deputación Provincial a través do Programa FO206/2017 de subvencións a concellos e entidades locais para contratar persoal técnico en xestión cultural e/ou animación sociocultural, ano 2017. As funcións a desempeñar serán as propias do servizo de animación socio cultural do Concello de Vilarmaior, con carácter xeral: a) Dinamización e mediación sociocultural do territorio. b) Intervención socioeducativa cos diferentes grupos de idade. c) Deseño e desenvolvemento de políticas de apoio á creación cultural e artística local. d) Deseño e desenvolvemento de políticas de xeración de oferta cultural no ámbito local. e) Desenvolvemento de enfoques relacionais e cooperativos cos campos do patrimonio, turismo, educación, igualdade, servizos sociais e medio ambiente no municipio e comarca. Ademais colaborará nos programas de Cultura da Deputación Provincial. Contrato de duración determinada por obra ou servizo, a tempo parcial, regulado polo artigo 15 do Estatuto dos Traballadores e normativa de desenvolvemento, vinculado á subvención concedida, que se estenderá ata o 31 de decembro de 2017, que se poderá prorrogar ata o 30 de abril de 2018. As correspondentes á categoría de Técnico en animación sociocultural e previstas na memoria remitida coa solicitude do Programa FO206/2017 de subvencións a concellos e entidades locais para contratar persoal técnico en xestión cultural e/ou animación sociocultural, ano 2017 da Deputación Provincial da Coruña. Xornada parcial (20 horas/semanais), de luns a domingo, podendo ser de mañá e tarde, adaptarase ás necesidades do servizo, cos descansos que establece a Lei. Para participar no proceso selectivo, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes: a) Teren nacionalidade española ou seren nacionais dalgún dos estados membros da Unión Europea ou nacionais daqueles Estados aos que se refire e nas condicións que establece o artigo 57 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. b) Teren cumpridos dezaseis anos e non exceder a idade máxima de xubilación forzosa. c) Estar en posesión do título oficial de formación profesional de técnico superior en Animación Sociocultural. d) Estar en posesión do certificado de Lingua Galega Nivel 4 (Celga 4) ou equivalente, homologado pola Secretaría Xeral de Política Lingüística da Consellería de Cultura, Educación e Ordenación Universitaria. e) Non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, non atoparse inhabilitado ou en situación equivalente nin ter sido sometido a sanción disciplinaria ou equivalente que impida, no seu Estado, nos mesmos termos, o acceso ao emprego público. f) Non atoparse incurso en causa de incompatibilidade ou incapacidade e posuír a capacidade funcional para o desempeño das tarefas. A condición de discapacitado e a súa compatibilidade acreditarase coa oportuna certificación. Os aspirantes con discapacidade farán constar na súa instancia se precisan adaptación para as probas. g) Estar en posesión do permiso de conducir B1. Tamén terán que acreditar no momento no que acepten o posto de traballo que se lles oferte, que reúnen o requisito de non ter sido condenado por sentenza firme por algún delito contra a liberdade e indemnidade sexual, mediante a aportación dunha certificación negativa do Rexistro Central de Delincuentes Sexuais ou autorización expedida a favor do concello para que o comprobe de oficio. (Modificación do artigo 13.5 da Lei Orgánica 1/1996, de 15 de xaneiro, de Protección Xurídica do Menor, efectuada pola Lei 26/2015, de 28 de xullo). No suposto de que non acrediten estes requisitos, as/os solicitantes decaerán en tódolos seus dereitos e quedarán excluídos da selección. O órgano de selección será colexiado e, como mínimo, constará dun Presidente, tres Vogais e un Secretario, que serán designados por resolución da Alcaldía de acordo co disposto polo art.60 do Real Decreto Lexislativo 5/2015, polo que se aproba o texto refundido da Lei do estatuto Básico do Empregado Público. A súa composición axustarase aos principios de imparcialidade e profesionalidade dos seus membros, que será esixible a todos e cada un deles individualmente considerados, ben polos coñecementos profesionais que posúan da materia de que se trate ou polos seus coñecementos específicos sobre selección de persoal, e tenderase, así mesmo, á paridade entre muller e home. Deberán posuír titulación ou especialización igual ou superior á esixida para o acceso á praza convocada. O persoal de elección ou de designación política, os funcionarios interinos e o resto do persoal eventual non poderán formar parte deles. A pertenza aos órganos de selección será sempre a título individual, non pudendo ostentarse en representación ou por delegación de ninguén. Os membros dos tribunais deberanse de abster de formar parte destes cando concorran as circunstancias previstas no art.23 da Lei 40/2015 do 1 de outubro, de réxime xurídico do sector público, notificándoo á autoridade convocante, ou cando realicen tarefas de preparación a probas selectivas nos cinco anos anteriores á publicación desta convocatoria. Os aspirantes poderán recusalos de acordo co disposto no art.24 de dita Lei. O órgano de selección non poderá constituírse nin actuar sen a asistencia de máis da metade dos seus membros, titulares ou suplentes, indistintamente. Poderá dispor a incorporación de asesores especialistas se así o estiman necesario ou adecuado, que actuarán con voz pero sen voto. Así mesmo resolverá todas as dúbidas que poidan xurdir na aplicación das presentes bases. No que respecta á súa constitución e formación de vontade, rexerase pola Lei de réxime xurídico do sector público, estando facultada para interpretar as presentes bases, así como para resolver todas as dúbidas e os problemas que se poideran plantexar. A convocatoria anunciarase mediante publicación dun anuncio no Boletín Oficial da Provincia da Coruña, no taboleiro de anuncios municipal, e na páxina web do concello: www.concellodevilarmaior.es.As instancias nas que se solicite tomar parte no proceso de selección presentaranse no Rexistro de Entrada do concello, no impreso oficial (anexo II) que será facilitado neste, en horario de 9.00 a 14.00 horas, durante o prazo de cinco días hábiles, a contar dende o seguinte ao da publicación do anuncio da convocatoria no BOP, ou mediante as formas previstas no art.16.4 da Lei 39/2015, do 01 de outubro, do procedemento administrativo común das administracións públicas, (neste caso deberán adiantarse por fax 981.78.17.54 dentro do prazo anteriormente sinalado). Non se admitirán as solicitudes que non se formulen no modelo oficial que figura como anexo II. Para ser admitido para tomar parte no proceso de selección, bastará con que os/as aspirantes manifesten nas súas instancias que reúnen todos e cada un dos requisitos esixidos na base quinta desta convocatoria, referidos ao día no que remate o prazo de presentación de solicitudes, debendo presentar xunto coa solicitude, a seguinte documentación: – Fotocopia compulsada do DNI ou Tarxeta de Residente. – Fotocopia compulsada da titulación esixida para participar na convocatoria. – Fotocopia compulsada do certificado de Lingua Galega Nivel 4 (Celga 4) ou equivalente. – Relación dos méritos que aleguen os/as aspirantes, pola orde que se establece nesta convocatoria. Canda a dita relación, uniranse os documentos xustificativos destes (orixinais ou fotocopias compulsadas). Non se tomarán en consideración nin se avaliarán aqueles méritos que non queden debidamente acreditados na forma que se establece nesta convocatoria. – Fotocopia compulsada do permiso de conducir B1. A documentación que se presente deberá estar numerada correlativamente. O terceiro día hábil seguinte a aquel no que finalice o prazo de presentación de solicitudes, como máximo, acordarase, por Resolución da Alcaldía, a admisión e exclusión provisional de candidatos/as, e publicarase inmediatamente a lista de admitidos/as e excluídos/as no taboleiro de anuncios municipal. Durante o prazo dos dous días hábiles seguintes poderanse presentar reclamacións, que, do mesmo xeito, serán resoltas por resolución da Alcaldía o día hábil seguinte a aquel no que finalice o dito prazo. Na mesma resolución se aprobará a lista definitiva que se publicará no taboleiro de anuncios do concello, a designación do tribunal e lugar e data de celebración das probas de selección. Se valorarán de acordo ao seguinte: a) Titulación universitaria relacionada co ámbito cultural ou social (Humanidades, Socioloxía, Historia, Belas Artes, Pedagoxía, Filoloxía…). 0,5 puntos por titulación. Ata 1 punto. Xustificarase mediante fotocopia compulsada do título acreditativo. b) Formación específica (desde o 01-01-2010) debidamente acreditada e homologada, relacionada co posto de traballo, a xuízo do órgano de selección, impartida polas administracións públicas ou incluída nos plans de formación das mesmas. Ata 1 punto. Non serán valorados seminarios, xornadas, encontros, ponencias ou análogos, nin os documentos expedidos por academias privadas. · De menos de 40 horas de duración: 0,10 punto por cada curso. · De 40 horas e ata 100: 0,25 puntos por curso. · De máis de 100 horas: 0,5 puntos por curso. Os cursos xustificaranse mediante fotocopia compulsada dos certificados, diplomas, documentos ou títulos acreditativos. c) Coñecemento e experiencia (con contrato laboral ou nomeamento como funcionario/a), -acreditada documentalmente- na planificación, deseño e/ou desenvolvemento práctico de actividades de animación e dinamización social e comunitaria no sector público, asociativo e/ou privado. Desde o 01-01-2008. Teranse en conta aquelas relacionadas directamente cos campos da igualdade de xénero, o traballo socioeducativo e a dinamización do territorio, a xuízo do órgano de selección. Ata 1 punto. · 0,10 puntos por cada mes completo de traballo, a xornada completa, na Administración local e noutras administracións públicas. Ata un máximo de 0,80 puntos. · 0,05 puntos por cada mes completo de traballo, a xornada completa, no sector privado. Ata un máximo de 0,20 puntos. A experiencia profesional xustificarase mediante un informe de vida laboral expedido pola Tesourería Xeral da Seguridade Social, no que se especifican os días cotizados en cada contrato, que serán os que teñan en conta (en períodos de 30 días) para valorar e puntuar a experiencia laboral. Dito informe irá acompañado dos contratos de traballo correspondentes, e dun documento aclaratorio no caso de que non especificasen o seu obxecto con claridade e precisión, e as súas prórrogas, no seu caso, ou un certificado da empresa ou da Administración correspondente. Se os documentos acreditativos de calquera dos méritos alegados ofrecesen dúbidas, non se terán en conta os méritos que se pretendan acreditar. Non se admitirán copias nin fotocopias simples. Non se terán en conta os méritos que non se alegasen ou que non estean documentalmente acreditados. Non se terán en conta os servizos prestados como autónomo. Desenvolvemento de dúas probas escritas de carácter obrigatorio e eliminatorio, sobre os temas relacionados no anexo I destas bases: · unha primeira, tipo test, de 10 preguntas, de comprobación de coñecementos teóricos no campo da animación sociocultural; a desenvolver nun tempo máximo de 30 minutos. Cualificarase de 0 a 4 puntos, sendo necesario obter un mínimo de 2,4 puntos para superar a proba, cada resposta correcta valorarase con 0,40 puntos, por cada resposta incorrecta se restarán 0,10 puntos, as respostas en branco non penalizarán. Incluiranse dúas preguntas de reserva para o suposto de que se anulase algunha das preguntas incluídas no exercicio. · unha segunda, a desenvolver por escrito, de deseño dunha proposta libre de intervención sociocultural no concello; a desenvolver nun tempo máximo de 30 minutos. Cualificarase de 0 a 3 puntos, sendo necesario obter un mínimo de 1,5 puntos para superar a proba. Ao remate da proba, e previamente á súa cualificación, o tribunal poderá acordar que cada aspirante faga unha lectura pública do mesmo. A cualificación final do proceso virá determinada pola puntuación total obtida na fase de concurso máis na fase de oposición, sempre que a acadada nesta última fase non sexa inferior a 3,9 puntos. No caso de empate, este resolverase a favor do aspirante que maior puntuación obtivese na primeira proba escrita tipo test; efectuándose un sorteo público, no mesmo acto, se continuara o empate. Poderase deixar deserta a convocatoria se se considera procedente. Finalizado o proceso selectivo, o tribunal fará pública no taboleiro de anuncios do concello, a relación definitiva dos aspirantes aprobados indicando o seu DNI e pola orde da puntuación obtida e proporá á Alcaldía a designación do candidato que maior puntuación obtivese. Unha vez realizada a selección proporase á Alcaldía a elaboración dunha listaxe cos restantes candidatos, por orde da puntuación obtida, para os efectos exclusivos de cubrir o posto, no caso de que algún dos seleccionados non puidese ser nomeado, causase baixa ou outras incidencias. A listaxe de aspirantes será aprobada por resolución da Alcaldía e publicarase no Taboleiro de anuncios do concello para os efectos de notificación a todas as persoas participantes e os demais interesados. Contra a resolución aprobatoria das listaxes, que esgotará a vía administrativa, poderá interpoñerse un recurso contencioso-administrativo segundo o que dispón a normativa vixente. As listaxes permanecerán en vigor mentres dure o servizo. O aspirante proposto, dentro dos tres días hábiles seguintes ao da publicación do resultado no Taboleiro de Anuncios do concello, tendo tal publicación efectos de requirimento, deberá de achegar, no caso de que non o fixera con anterioridade, a seguinte documentación: – Declaración de non ter sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial. No suposto de ser nacional doutro Estado, declaración xurada ou promesa de non atoparse inhabilitado ou en situación equivalente nin ter sido sometido a sanción. – Declaración xurada de non encontrarse incurso en ningunha causa de incapacidade e incompatibilidade de conformidade coa lexislación vixente. – Certificado médico acreditativo de posuír a capacidade funcional para o desenvolvemento das tarefas habituais da praza á que se aspira, e no que se fará constar que non se padece enfermidade ou limitación física ou psíquica incompatible coas funcións do posto, ou no caso de discapacidade, certificado do órgano competente de compatibilidade coas tarefas a desempeñar. – Certificado de delitos de natureza sexual. Quen dentro do prazo de tres días indicado, salvo causa de forza maior, non presentara a documentación, non poderá ser contratado, quedando anuladas todas as actuacións, sen menoscabo da responsabilidade na que puidese incorrer por falsidade na súa instancia, pasando a ocupar o seu posto o seguinte candidato por orde da puntuación obtida. Unha vez achegada a documentación, será nomeado, por resolución da Alcaldía, persoal laboral temporal do concello para o posto para o que foi seleccionado e, previa sinatura do correspondente contrato e alta na Seguridade Social, haberá de incorporarse ao seu posto. Coa finalidade de axilizar os trámites, os chamamentos ou requirimentos aos seguintes candidatos efectuaranse telefonicamente, contactándose con eles no número de teléfono que deixen de referencia na solicitude, pasando ao seguinte candidato no suposto de que no se contactase co que correspondera despois de tres chamadas en horas diferentes ao longo de dous días. A presente convocatoria e cantos actos administrativos se deriven dela poderán ser impugnados polos interesados nos casos e na forma que establece a Lei 39/2015, de 01 de outubro, do procedemento administrativo común das administracións públicas. En todo o non previsto nestas bases estarase ao disposto na Lei 7/1985, do 2 de abril, reguladora das bases de réxime local, na Lei 5/1997, do 22 de xullo, de administración local de Galicia, no Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local, no RDL 5/2015 TRLEBEP, na Lei 2/2015 do emprego público de Galicia e o RDL 1/1995. Tema 1.- Animación sociocultural: Concepto, obxectivos, funcións, modalidades, relación con conceptos afíns. Tema 2.- Claves para unha planificación útil na animación cultural: Formulación de obxectivos, principios da planificación, tipos de planificación, utilidade da planificación. Tema 3.- A animación cultural en equipo: Planificación do traballo, equipo de traballo, conduta do equipo. Tema 4.- A intervención na animación cultural: Momentos do proceso de intervención, dinamización sociocultural, formas que adopta a intervención. Tema 5.- Avaliación da animación sociocultural: Fundamentos, obxectivos e enfoques, sentido e fórmula da avaliación, metodoloxía aplicada á avaliación, técnicas empregadas. Tema 6.- O animador sociocultural: a súa formación e modos de actuación. Tema 7.- Programación de actividades e infraestrutura para a práctica da animación sociocultural no Concello de Vilarmaior: instalacións, espazos e equipamentos. Tema 8.- Necesidade, posibilidades e obstáculos para a animación sociocultural no Concello de Vilarmaior. Tema 9.- Estratexias de promoción cultural. SOLICITUDE PARA TOMAR PARTE NA CONVOCATORIA DO CONCELLO DE VILARMAIOR PARA A CONTRATACIÓN DE PERSOAL LABORAL TÉCNICO EN ANIMACIÓN SOCIOCULTURAL EXPÓN: 1.– Que tiven coñecemento da convocatoria anunciada polo Concello de Vilarmaior para a contratación laboral temporal indicada.2.–Que coñezo e acepto as bases que rexen a dita contratación e que reúno os requisitos esixidos.3.– Que estou capacitado/a para o desempeño do posto e que non estou incurso/a en prohibición para me contratar nin me atopo en situación de incompatibilidade.4.– Que desexo tomar parte na convocatoria para o que achego: Fotocopia compulsada do meu DNI ou Tarxeta de Residente. Fotocopia compulsada do permiso de conducir B1. Fotocopia compulsada dos títulos. 5.–Que no dorso relaciono os méritos que alego e achego a documentación acreditativa.6.–Que presento toda a documentación numerada correlativamente. Por iso, SOLICITO: Ser admitido/a no correspondente proceso selectivo. Vilarmaior, ____ de _____________ de 2017. SR. ALCALDE-PRESIDENTE DO CONCELLO DE VILARMAIOR De conformidade co disposto na Lei orgánica 15/1999, de protección de datos de carácter persoal, informámoslle de que os datos recollidos neste documento formarán parte dun ficheiro automatizado, propiedade do Concello de Vilarmaior, cuxa finalidade é a súa xestión para o correcto funcionamento deste.